CELEX: 62017CN0446
Language: el
Date: 2017-07-24 00:00:00
Title: Υπόθεση C-446/17: Αίτηση προδικαστικής αποφάσεως την οποία υπέβαλε το Vredegerecht te Antwerpen (Βέλγιο) στις 24 Ιουλίου 2017 — Woonhaven Antwerpen κατά Khalid Berkani, Asmae Hajji

25.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 318/10
            
         Αίτηση προδικαστικής αποφάσεως την οποία υπέβαλε το Vredegerecht te Antwerpen (Βέλγιο) στις 24 Ιουλίου 2017 — Woonhaven Antwerpen κατά Khalid Berkani, Asmae Hajji
   (Υπόθεση C-446/17)
   (2017/C 318/16)
   Γλώσσα διαδικασίας: η ολλανδική
   
      Αιτούν δικαστήριο
   
   Vredegerecht te Antwerpen
   
      Διάδικοι στην υπόθεση της κύριας δίκης
   
   
      Ενάγουσα: Woonhaven Antwerpen
   
      Εναγόμενοι: Khalid Berkani, Asmae Hajji
   
      Προδικαστικά ερωτήματα
   
   
               1)
            
            
               Μπορεί ένας αναγνωρισμένος από τη Φλαμανδική Κυβέρνηση φορέας κοινωνικής κατοικίας, ο οποίος εκμισθώνει κοινωνική κατοικία σε καταναλωτή έναντι μισθώματος που εξαρτάται, αφενός, από την ισχύουσα στην αγορά μισθωτική αξία την οποία καθορίζει ο ίδιος ο φορέας και, αφετέρου, από το εισόδημα και τη σύνθεση της οικογένειας του μισθωτή, να χαρακτηριστεί ως επιχείρηση κατά την έννοια του δικαίου της Ευρωπαϊκής Ένωσης;
            
         
               2)
            
            
               Όταν ένας καταναλωτής μισθώνει κοινωνική κατοικία από αναγνωρισμένο φορέα κοινωνικής κατοικίας, αποτελεί η σχέση μεταξύ αυτού του φορέα κοινωνικής κατοικίας και αυτού του καταναλωτή, και ειδικότερα το άρθρο 11 του υποδείγματος συμβάσεως μισθώσεως, το οποίο αποτελεί μέρος αυτής της σχέσεως, σύμβαση κατά την έννοια της οδηγίας 93/13/ΕΟΚ (1) του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές;
            
         
               3)
            
            
               Εμπίπτει στο πεδίο εφαρμογής της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, μια σύμβαση ή μια ρυθμιζόμενη από τον νόμο σχέση, στο πλαίσιο της οποίας ένας αναγνωρισμένος φορέας κοινωνικής κατοικίας εκμισθώνει κοινωνική κατοικία σε καταναλωτή, και θεωρείται ένας τέτοιος αναγνωρισμένος φορέας κοινωνικής κατοικίας, ο οποίος εκμισθώνει κοινωνική κατοικία σε καταναλωτή έναντι μισθώματος που εξαρτάται, αφενός, από την ισχύουσα στην αγορά μισθωτική αξία την οποία καθορίζει ο ίδιος ο φορέας και, αφετέρου, από το εισόδημα και τη σύνθεση της οικογένειας του μισθωτή, επαγγελματίας κατά την έννοια της οδηγίας αυτής;
            
         
      (1)  ΕΕ 1993, L 95, σ. 29.